OpenLLM-France/wikimedia huggingface dataset:
# Pastelitos criollos

Els pastelitos criollos són un dolç típic de l'Argentina, el qual es menja, sobretot, durant la festa de la Revolució de Maig, tots els 25 de maig.
Es tracta d'un pastís fet de pasta fullada, farcit amb dolç de moniato o codonyat, i fregit en abundant oli de gira-sol. Se serveix empolvorat amb sucre.

## Referències

* ↑ «Viedma: Festejos del 25 de mayo» (en castellà). Prensa 365, 26-05-2012.
* ↑ Martorell, Jorge i Lali Pagni. «Pastelitos criollos (Pastissets farcits de codonyat)». TV3. Corporació Catalana de Mitjans Audiovisuals.
* ↑ «Pastelitos criollos» (en castellà). Utilísima. 20th Century Fox.
# Quadra Guillem

La Quadra Guillem és una obra de Barruera, al municipi de la Vall de Boí (Alta Ribagorça) inclosa a l'Inventari del Patrimoni Arquitectònic de Catalunya.

## Descripció

Element adossat a la casa pairal més antiga de la població.
Encara que tenen elements comuns, és un altre edifici posterior amb coberta diferenciada per un canvi de direcció. La porta inferior ha estat transformada en porta de la casa i de la part inferior de la quadra, aquesta amb arc de mig punt de pedra tosca sembla l'element més antic del conjunt.
L'accés a la planta superior de la quadra es realitza a peu pla per una porta en la façana nord de l'immoble.

## Història

Segle XVI. Posterior.

## Referències

* 1 2 3 4 «Quadra Guillem». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 28 desembre 2018].
# Quentin Westberg

Quentin Westberg (25 d'abril de 1986 a Suresnes - Hauts-de-Seine) és un futbolista franco-americà. Actualment juga al Troyes AC a la Ligue2 francesa.
Westberg va estudiar a l'acadèmia Clairefontaine. Malgrat que va néixer a França, va començar jugant en equips juvenils americans, participant en el 2005 a la Copa Mundial de Futbol Sub-20 als Països Baixos, a causa de la seva ascendència parcialment americana.
Quentin feu el debut en un equip el 21 d'octubre del 2006, substituint al lesionat Ronan Le Crom.
A la temporada 2007/2008, Westberg va portar el dorsal número 1 del Troyes. A l'hivern del 2008, el Dender EH, de la Primera Divisió de Bèlgica, va manifestar el seu interès a tenir-lo com a jugador de manera permanent, però ja que el Troyes AC no el volia deixar, no es feu el traspàs.
Al maig del 2008, Westberg fou convocat pel Torneig Esperances de Toló
# Quadern

«Quadern» té aquests significats:
Viccionari
* Sinònim de llibreta (castellanisme)
* Quadern de les idees, les arts i les lletres, publicació bimestral de la Fundació Ars.
* Quadern d'organista
* Quadern de bitàcola
* Quadern (plegat) és un format de plegat per a l'enquadernació de llibres.
* Quadern (El País) és un suplement del diari El País

## Vegeu també

* Quaderna
* Quart (llibre)
# Raja africana

Raja africana és una espècie de peix de la família dels raids i de l'ordre dels raïformes.

## Morfologia

* Els mascles poden assolir 80 cm de longitud total.

## Reproducció

És ovípar.

## Alimentació

Menja crustacis i peixos.

## Hàbitat

És un peix marí, de clima subtropical (38°N-17°N) i demersal que viu entre 50–400 m de fondària.

## Distribució geogràfica

Es troba a l'oceà Atlàntic oriental: Tunísia i Mauritània.

## Observacions

És inofensiu per als humans.

## Referències

* ↑ Linnaeus C. 1758. Systema Naturae, Ed. X. (Systema naturae per regna tria naturae, secundum classes, ordines, genera, species, cum characteribus, differentiis, synonymis, locis. Tomus I. Editio decima, reformata.) Holmiae. Systema Nat. ed. 10 v. 1. i-ii + 1-824.
* ↑ BioLib (anglès)
* ↑ Capapé, C., 1977. Raja africana n. sp., une nouvelle espèce pour les côtes ouest-africaines et tunisiennes. Bull. Soc. Sci. Nat. Tunis. v. 12: 69-78.
* 1 2 3 4 FishBase (anglès)
* ↑ Stehmann, M., 1990. Rajidae. p. 29-50. A: J.C. Quero, J.C. Hureau, C. Karrer, A. Post i L. Saldanha (eds.) Check-list of the fishes of the eastern tropical Atlantic. Junta Nacional de Investigaçao Cientifica e Tecnológica, Lisboa, Portugal. Vol. 1.
* ↑ Dulvy, N.K. i J.D. Reynolds, 1997. Evolutionary transitions among egg-laying, live-bearing and maternal inputs in sharks and rays. Proc. R. Soc. Lond., Ser. B: Biol. Sci. 264:1309-1315.
* ↑ Stehmann, M. i D.L. Bürkel, 1984. Rajidae. p. 163-196. A: P.J.P. Whitehead, M.-L. Bauchot, J.-C. Hureau, J. Nielsen i E. Tortonese (eds.) Fishes of the north-eastern Atlantic and Mediterranean. UNESCO, París. vol. 1.
* ↑ Bauchot, M.-L., 1987. Raies et autres batoides. p. 845-886. A: W. Fischer, M.L. Bauchot i M. Schneider (eds.). Fiches FAO d'identificationpour les besoins de la pêche. (rev. 1). Mèditerranée et mer Noire. Zone de pêche 37. Vol. II. Commission des Communautés Européennes i FAO, Roma.

## Bibliografia

* Breder, C. M.; Rosen, D. E. Modes of Reproduction in Fishes (en anglès). Museu Americà d'Història Natural, 1966.
* Compagno, L.J.V., 1999. Checklist of living elasmobranchs. p. 471-498. A W.C. Hamlett (ed.) Sharks, skates, and rays: the biology of elasmobranch fishes. Johns Hopkins University Press, Maryland, Estats Units.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fritzsch, B. i P. Moller, 1995. A history of electroreception. p. 39-55. A: P. Moller (ed.) Electric fishes: history and behavior. Fish and Fisheries Series 17. Chapman & Hall, Londres.
* McEachran, J.D. i K.A. Dunn, 1998. Phylogenetic analysis of skates, a morphologically conservative clade of elasmobranchs (Chondrichthyes: Rajidae). Copeia (2):271-290.
* Sanches, J.G., 1989. Nomenclatura Portuguesa de organismos aquáticos (proposta para normalizaçao estatística). Publicaçoes avulsas do I.N.I.P. Núm. 14. 322 p.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Raja atriventralis

Raja atriventralis és una espècie de peix de la família dels raids i de l'ordre dels raïformes.

## Referències

* ↑ Linnaeus C. 1758. Systema Naturae, Ed. X. (Systema naturae per regna tria naturae, secundum classes, ordines, genera, species, cum characteribus, differentiis, synonymis, locis. Tomus I. Editio decima, reformata.) Holmiae. Systema Nat. ed. 10 v. 1. i-ii + 1-824.
* ↑ BioLib (anglès)

## Enllaços externs

* uBio (anglès)
# Raúl Navas

Raúl Navas és el nom dels següents personatges:
* Raúl Rodríguez Navas (Sevilla, 1988), futbolista andalús
* Raúl Navas Paúl (Cadis, 1978), futbolista andalús
# Radhi Jaïdi

Radhi Jaïdi (àrab: رَاضِي بن عَبْد المَجِيد الجعَايدِي) (Gabès, 30 d'agost de 1975) és un exfutbolista tunisià de la dècada de 2000.
Fou internacional amb la selecció de Tunisia amb la qual participà en la Copa del Món de futbol de 2002 i 2006.
Pel que fa a clubs, destacà a Bolton Wanderers FC, Birmingham City FC i Southampton FC.

## Referències

* ↑ «Biographie» (en francès). Arxivat de l'original el 4 de març 2016. [Consulta: 10 juny 2014].
* ↑ «Birmingham City profile». Arxivat de l'original el 2008-12-12. [Consulta: 30 juliol 2019].
* ↑ «Southampton F.C. profile». Arxivat de l'original el 2012-05-24. [Consulta: 30 juliol 2019].
* ↑ Radhi Jaïdi a National-Football-Teams.com (anglès)
* ↑ «Jaidi to leave Blues». Birmingham City F.C., 15-05-2009. Arxivat de l'original el 19 maig 2009. [Consulta: 15 maig 2009].
* ↑ Leitch, Adam «Jaidi deal in major doubt». Southern Daily Echo, 06-08-2009 [Consulta: 6 agost 2009].
* ↑ «Saints Complete Radhi Good Deal!». Southampton F.C., 02-09-2009. Arxivat de l'original el 3 de setembre 2009. [Consulta: 2 setembre 2009].
* ↑ «Carlisle 1 – 1 Southampton». BBC, 26-09-2009. [Consulta: 9 novembre 2009].
* ↑ «Four Join First Team, But Eleven Released». Southampton F.C., 19-05-2012 [Consulta: 19 maig 2012]. Arxivat 20 de maig 2012 a Wayback Machine. «Còpia arxivada». Arxivat de l'original el 2012-05-20. [Consulta: 30 juliol 2019].
* ↑ «Southampton release Lee Holmes, David Connolly and Radhi Jaidi». BBC Sport, 19-05-2012 [Consulta: 19 maig 2012].
# Radhia Nasraoui

Radhia Nasraoui (en àrab:ضية النصراوي, 1953) és una advocada i activista tunisiana.
Radhia Nasraoui és advocada pels drets humans i presideix l'Associació de Lluita contra la Tortura a Tunísia.
Es va casar amb Hamma Hammami i és mare de 3 filles. Actualment les seues filles viuen exiliades a l'estat francés.

## Filmografia

* No més por

## Premis

* 16 de novembre de 2005, doctora honoris causa de la Universitat Lliure de Brussel·les.
* 2013, doctora honoris causa de la Universitat de Mons.
* 2013, Medalla Geuzen.
* 25 de gener de 2013, Premi Olof Palme.

## Referències

* ↑ Frontlinedefenders. «Radhia Nasraoui, advocada pels drets humans, víctima d'assetjament», 01-06-2009. Arxivat de l'original el 2 d'abril de 2015. [Consulta: 16 març 2015].
* ↑ omct. «Radhia Nasraoui». Arxivat de l'original el 2016-04-08. [Consulta: 16 març 2015].
* ↑ Amnistia Internacional. «Radhia Nasraoui, Túnez». Arxivat de l'original el 2 d'abril de 2015. [Consulta: 16 març 2015].
* ↑ El País. «La firme protesta de una abogada» (en espanyol), 31-07-2002. Arxivat de l'original el 16 de febrer de 2024. [Consulta: 26 març 2015].
* ↑ Error: hi ha arxiuurl o arxiudata, però calen tots dos paràmetres.Universitat Lliure de Brussel·les. «DHC: courage ou imagination» (en francés). Arxivat de l'original el 16 de febrer de 2024. [Consulta: 7 octubre 2011].
# Re sostingut menor

Re sostingut menor (també Re#m en la notació europea i D#m en la notació americana) és la tonalitat que té l'escala major a partir de la nota re sostingut. Així, la seva escala està constituïda per les notes re#, mi#, fa#, sol#, la#, si i do#. La seva armadura té sis sostinguts (do, re, mi, fa, sol, la). El seu relatiu major és la tonalitat de fa sostingut major, i la tonalitat homònima és re sostingut major.
Com que re sostingut menor i el seu enharmònic (mi bemoll menor) tenen la mateixa quantitat d'accidents, sis sostinguts, a l'armadura, altres consideracions fan que calgui escollir-ne una o altra. Per exemple, usant les versions melòdiques ascendents i descendents a l'arpa no és pràctic. El pedal de si pot col·locar-se fàcilment en sostingut, però no hi ha posició de doble sostingut per al pedal de do. En els dos llibres del Clavecí ben temperat, Bach va escollir escriure el preludi num. 8 en mi bemoll menor i la fuga a continuació en re sostingut menor.
La música escrita en aquesta tonalitat es considera excessivament difícil de llegir, el que ha definit l'ús infreqüent de re sostingut menor com a tonalitat principal en obres del període clàssic. Música contrapuntística i fugues en tonalitats menors requereixen generalment moltes notes accidentals. Re sostingut menor té 6 sostinguts a l'armadura, però amb l'aparició de més alteracions hi haurà dobles sostinguts.

## Referències

* ↑ «Escala menor de Re sostenido (Re#) - AcordesPIANO.com» (en castellà). [Consulta: 11 gener 2021].
# Radio K.A.O.S.

Radio K.A.O.S. és el segon àlbum en solitari del baixista del grup britànic Pink Floyd i compositor Roger Waters, que va veure la llum l'any 1987.

## Llista de cançons

* Totes les cançons han estat compostes per Roger Waters.
* "Radio Waves" – 4:58
* "Who Needs Information" – 5:55
* "Me or Him" – 5:23
* "The Powers That Be" – 4:36
* "Sunset Strip" – 4:45
* "Home" – 6:00
* "Four Minutes" – 4:00
* "The Tide Is Turning (After Live Aid)" – 5:43

## Posició a les llistes

Àlbum - UK
| Any | Posició |
| 1987 | 25 |
Àlbum - Billboard (Nord-amèrica)
| Any | Llistat | Posició |
| 1987 | The Billboard 200 | 50 |
# Radio Luxembourg

Radio Luxembourg va ser una emissora de ràdio comercial que va transmetre des del Gran Ducat de Luxemburg cap a les Illes Britàniques entre 1933 i 1992. Aquesta estació va ser part del conglomerat europeu de radiodifusió RTL Group.

## Història

Operat per la Companyia Luxemburguesa de Radiodifusió, el servei en idioma anglès de Radio Luxembourg va iniciar les seves transmissions ln 1933, com una estació de ràdio comercial les ones hertzianes de la qual estaven dirigides cap a Irlanda i Gran Bretanya. Aquest mitjà va ser un precursor important de les ràdios pirates, i en general de la ràdio comercial moderna en el Regne Unit.
D'altra banda, per a diverses empreses era una forma efectiva de fer publicitat dels seus productes, eludint la legislació britànica, que fins a l'any 1973 va donar a la BBC el monopoli de la radiodifusió al territori del Regne Unit i va prohibir totes les formes de publicitat en l'espectre radioelèctric domèstic. En el seu moment Radio Luxembourg va ostentar el més poderós transmissor de propietat privada al món: 1300 Kw de radiodifusió en ona mitjana, cap a finals de la dècada de 1930.
El 21 de setembre de 1939, el govern luxemburguès va tancar l'estació per protegir la neutralitat del país durant la Segona Guerra Mundial. L'emissora i els seus transmissors van ser capturats per les forces invasores alemanyes el 1940, i van ser utilitzats per dur a terme transmissions de propaganda pronazi en anglès cap a la Gran Bretanya, realitzades per William Joyce ("Lord Haw-Haw") i altres. Quan les forces aliades es van fer càrrec de Luxemburg, al setembre 1944, el control de l'estació va ser transferit a l'Exèrcit dels Estats Units i es va utilitzar amb finalitats de propaganda negra per la resta de la guerra.
Després de la conflagració, especialment durant els anys 1950 i 1960, l'emissora va gaudir d'una gran audiència en el Regne Unit i Irlanda, amb els seus programes d'entreteniment popular. L'última emissió va tenir lloc el 30 de desembre de 1992. L'empresa matriu de Radio Luxembourg, RTL Group, va continuar amb les seves activitats al Regne Unit fins a juliol de 2010, com a propietaris de la cadena de televisió Channel 5.

## Enllaços externs

* Història de Radio Luxembourg, lloc web dedicat a l'emissora
# Ratpenat blanc petit

El ratpenat blanc petit (Diclidurus isabellus) és una espècie de ratpenat de la família dels embal·lonúrids que es troba a Sud-amèrica (Brasil, Guaiana i Veneçuela).

## Referències

* ↑ Distribució (anglès)

## Enllaços externs

* Taxonomicon (anglès)
# Ratpenat blanc gros

El ratpenat blanc gros (Diclidurus ingens) és una espècie de ratpenat que es troba a Sud-amèrica (Brasil, Colòmbia, Guaiana, el Perú i Veneçuela).

## Referències

* ↑ Distribució (anglès)

## Enllaços externs

* The Taxonomicon (anglès)
# Raquel Alonso Hernández

Raquel Alonso Hernández (Valladolid, 11 d'abril de 1991) és una arquitecta i política espanyola, diputada pel Partit Popular al Congrés durant la XII legislatura.

## Biografia

És arquitecta per l'Escola Tècnica Superior de la Universitat de Valladolid i va cursar l'especialitat d'urbanisme, desenvolupament urbà i desenvolupament arquitectònic a la Universitat d'Hamburg. Posseeix també un grau mitjà de Música, especialitat piano, cursat en un conservatori privat. Professionalment treballa com a arquitecta en una empresa val·lisoletana. En l'àmbit polític, és regidora a l'Ajuntament d'Alaejos i, des de novembre de 2016, és diputada per Valladolid al Congrés, la més jove de la Cambra baixa, en substitució de Tomás Burgos després de la renúncia d'aquest al seu escó.

## Referències

* ↑ Congreso de los Diputados. «Alonso Hernández, Raquel». [Consulta: 7 setembre 2017].
* ↑ «La vallisoletana Raquel Alonso se convierte en la diputada más joven del Congreso». , 29-11-2016 [Consulta: 7 setembre 2017].
* ↑ Grupo Parlamentario Popular. «Alonso Hernández, Raquel». [Consulta: 7 setembre 2017].
# Regne de Vaspurakan

Vaspurakan (armeni: Վասպուրական, Vaspurakan, que vol dir 'terra noble' o 'terra de prínceps') fou la primera província i la més important del Regne d'Armènia. a l'edat mitjana esdevingué un regne independent centrat al Llac Van. La regió, que avui en dia es reparteix entre l'est de Turquia i el nord-oest de l'Iran, es considera el bressol de la civilització armènia. El 1021, el rei de Vaspurakan, Senekerim-Joan Artsruní, veient-se incapaç de mantenir a ratlla els seus veïns musulmans, cedí el seu regne a l'emperador romà d'Orient Basili II a canvi d'extenses terres i el càrrec de governador del tema de Sebaste. En un primer moment, Basili II deixà la nova província en mans de Basili Argir, però ben aviat l'hagué de substituir per la seva incompetència. El protoespatari Nicèfor Comnè fou elegit per succeir a Basili Argir com a governador (estrateg o catepà) i ràpidament imposà l'autoritat romana d'Orient al territori.

## Prínceps i reis

* Hamazasp II, circa 800 - 836. Casat amb una filla d'Aixot el Carnívor dels Bagratuní.
* Aixot I Abulabus Artsruní, príncep 836-852 (fill)
* Gurguèn I Artsruní, príncep 852-853 (germà)
* Abu Djafar Artsruní, príncep 853-854 (probablement germà)
* Gurguèn II Artsruní de Mardastan 854-857 (parent llunyà)
* Grigor Derenik Artsruní, príncep 857-868 Es va casar amb Sofia, filla d'Aixot I Bagratuní el Gran, gran príncep d'Armènia.(fill d'Aixot I)
* Aixot I Abulabus Artsruní, príncep 868-874 (segona vegada) (pare)
* Grigor Artsruní, príncep 874-887 (segona vegada) (fill)
* Sargis Aixot, príncep 887-897 (fill)
* Gagik Abu Morvan Artsruní, regent 887-897, príncep 897-898 (sogre)
* Sargis Achot, príncep 898-900 (segona vegada)
* Emir Afixin al-Sadj 900
* Safi, governador (resident a Van) 900-901
* L'eunuc, governador (resident a Ostan) 900-901
* Sargis Aixot 901-904
* Khatixik Gagik III (senyor de Reixtunik 887-897), príncep de Vaspurakan 904-908 (al nord-oest), rei 908-943 (germà de Sargis)
* Gurguèn III Artsruní (senyor de Parskahaiq 887-897), príncep 904-925 (al sud-est) (germà)
* Derenik Aixot III rei 943-953 (fill)
* Abuixal Hamazasp III 953-972 (germà)
* Aixot Sahak 972-983 (fill)
* Gurguèn Khatxik 983-1003 (senyor d'Andzevatxik 972-983) (germà)
* Seneqerim Ioan 1003-22 (senyor de Reixtunik 972-1003) (germà), després governant de Sebaste 1022-1026
* David (fill) 1026-1065
* Atom (fill) 1065-1083
* Abusahl (germà) associat 1065-1083
* Ocupació seljúcida 1083

## Referències

* 1 2 Hovannissian, Richard G. Armenian Van/Vaspurakan (en anglès). Costa Mesa (Califòrnia): Mazda Publishers, 1999. Arxivat 8 de juny 2011 a Wayback Machine.
* ↑ Varzós, 1984, p. 39.
* 1 2 Lilie et al., 2013, «Nikephoros Komnenos» (#25676).

## Bibliografia

* Lilie, R.-J.; Ludwig, C.; Pratsch, T.; Zielke, B. Prosopographie der mittelbyzantinischen Zeit Online (en alemany). De Gruyter, 2013. DOI 10.1515/pmbz.
* Varzós, K. «Η Γενεαλογία των Κομνηνών (A)» (PDF) (en grec). Centre d'Estudis Bizantins de la Universitat de Tessalònica, 1984. Arxivat de l'original el 2019-04-01. [Consulta: 25 febrer 2020].
# Ratolí marsupial de pèl curt

El ratolí marsupial de pèl curt (Murexia longicaudata) és un marsupial dasiüromorf. Viu a Indonèsia i Papua Nova Guinea.

## Referències

Espècies vivents de dasiüromorfs :
Regne Animalia · Embrancament Chordata · Classe Mammalia · Infraclasse Metatheria :
Família Dasyuridae, subfamília Dasyurinae :
Família Dasyuridae, subfamília Sminthopsinae :
Família Myrmecobiidae :
# Raúl Martín del Campo

Raúl Martín Del Campo (Santander, 27 d'agost de 1982) és un futbolista càntabre, que ocupa la posició de davanter.

## Trajectòria

Destaca al modest Perines, d'on és captat pel Racing de Santander per jugar amb el seu filial. La temporada 03/04 debuta amb el primer equip, tot jugant cinc partits a primera divisió. Després d'una cessió a la SD Eibar, tornaria a aparèixer amb els racinguistes en 13 partits més de la temporada 05/06, alternant-lo amb el Racing B. La temporada 06/07 seria novament cedit a la Gimnástica Torrelavega.
Després d'una greu lesió, el 2008 deixa la disciplina racinguista i marxa al Mérida UD.

## Enllaços externs

* Fitxa del jugador
# Raúl Mazza

Raúl Mazza (Buenos Aires, 6 de juny de 1888 - Buenos Aires, 24 de febrer de 1948) fou un pintor argentí.

## Biografia

Va emprendre la seva carrera artística estudiant en l'Associació d'Estímul de les Belles Arts de la ciutat de Buenos Aires, on va estudiar entre els anys 1902 i 1905 tenint com un dels seus principals mestres a l'escultor Arturo Dresco. Al sortir va obtenir cert renom com pintor de gènere i d'escenes costumistes argentines, va exposar moltes d'aquestes obres al Saló Nacional de Pintura des de 1912 fins a 1947. Prèviament, ja el 1910 el Congrés Nacional li va atorgar una beca de perfeccionament a Europa, de manera que va poder assistir entre 1911 i 1912 a l'estudi de Giovanni Giacometti a Florència i després estudiar a París amb Anglada Camarasa a l'estudi del qual va conèixer al seu compatriota Tito Cittadini.
Després del seu retorn a l'Argentina Raúl Mazza va obtenir el càrrec de professor en l'Escola d'Arts Decoratives de Buenos Aires, de la qual va passar a ser director el 1944. Mentre, el 1931 va realitzar panells decoratius per a l'Exposició Internacional de Nova York, així com murals als edificis dels Ministeris d'Hisenda i Obres Públiques de Buenos Aires.

## Obra

La seva tècnica és senzilla (freqüentment ha recorregut a l'oli sobre llenç) encara que bé assolida: una sàvia disposició dels objectes i personatges i l'ús d'una pauta acolorida i lluminosa encara que mesurada, amb pocs extrems cromàtics. Cal notar que, malgrat desenvolupar tota la seva obra en ple període de les avantguardes del segle xx, la seva obra es manté bastant distant de les mateixes i dins d'un tradicional figurativisme, amb lleugers influxos de l'impressionisme.